PIRMĀ MOZUS GRĀMATA 


SAUKTA 
GENESIS 


1. NODAĻA 


ī Iesākumā Dievs radīja debesis un 
zemi. 

2 Bet zeme bija neiztaisīta un tukša, un 
tumsa bija pār dziļumiem, un Dieva Gars 
lidinājās pār ūdeņiem. 

3 Un Dievs sacīja: „Lai top gaisma.” 
Un gaisma tapa. 

4 Un Dievs redzēja, ka gaisma ir laba, 
un Dievs atšķīra gaismu no tumsas. 

5 Un Dievs nosauca gaismu par dienu, 
bet tumsu par nakti. Un tapa vakars un 
rīts—pirmā diena. 

6 Un Dievs sacīja: „Lai top izplatī- 
jums ūdens vidū, kas lai šķir ūdeņus no 
ūdeņiem.** 

7 Un Dievs izveidoja izplatījumu, lai 
tas šķirtu ūdeņus, kas bija zem izplatī- 
juma, no ūdeņiem virs izplatījuma. Un 
tā notika. 

8 Un Dievs nosauca izplatījumu par 
debesīm. Un tapa vakars un rīts—otra 
diena. 

9 Un Dievs sacīja: „Lai saplūst vien- 
kopus ūdeņi, kas ir zem izplatījuma, lai 
sausa zeme tiktu redzama.'* Un tā 
notika. 

10 Tad Dievs nosauca sausumu par 
zemi, bet ūdens krājumu nosauca par 
jūpu. Un Dievs redzēja to labu esam. 

rr Tad Dievs sacīja: „„Lai zeme izdod 
zaļu zāli, stādus, kas nobriedina sēklu, 
un augļu kokus, kas nes katrs savus 
augļus ar savu sēklu.** Un tā notika. 

I2 Tad zeme izdeva zaļu zāli, stādus, 
kas paši nobriedina sēklu, un kokus, kas 
nes augļus, ikvienu ar savu sēklu. Un 
Dievs redzēja to labu esam. 

I3 Un tapa vakars un rīts—trešā 
diena. 

14 Un Dievs sacīja: „Lai top spīdekļi 
debess izplatijumā; tie lai atšķir dienu no 


nakts un lai ir par zīmēm, kas sadala 
laiku dienās un gados, 

I$ Un ir par spīdekļiem debess 
izplatījumā, kas spīd pār zemi.” Un tā 
notika. 

16 Tad Dievs radīja divus lielus 
spīdekļus: lielāko spīdekli, lai tas valdītu 
pār dienu, un mazāko, lai tas valdītu pār 
nakti, kā arī zvaigznes. 

1] Un Dievs lika tos debess izplatī- 
jumā, lai tie spīdētu pār zemi 

18 Un valdītu pār dienu un nakti un 
lai šķirtu gaismu no tumsas. Un Dievs 
redzēja to labu esam. 

19 Un tapa vakars un rīts—ceturtā 
diena. 

20 Tad Dievs sacīja: „Lai ūdenī 
mudžēt mudž dzīvo radījumu pulki, un 
putni lai lido pār zemi zem debess 
izplatījuma.** 

21 Un Dievs radīja lielos jūpas zvērus 
un visus dzīvniekus, kas rāpo un pulkiem 
pilda ūdeņus, katru pēc savas kārtas, un 
visus spārnainos putnus, katru pēc savas 
kārtas. Un Dievs redzēja to labu esam. 

22 Un Dievs svētīja tos un sacīja: 
„Vaislojieties un vairojieties un piepildiet 
jūras ūdeņus. Arī putni lai vairojas virs 
zemes" 

23 Un tapa vakars un rīts—piektā 
diena. 

24 Tad Dievs sacīja: „Lai zeme izdod 
dzīvniekus, katru pēc savas kārtas, lopus, 
rāpuļus un meža zvērus, katru pēc savas 
kārtas.** Un tā notika. 

25 Tā Dievs radīja zvērus, katru pēc 
savas kārtas, un lopus pēc to kārtas un 
visādus rāpuļus, katru pēc savas kārtas. 
Un Dievs redzēja to labu esam. 

26 Tad Dievs sacīja: „„Darīsim cilvēku 
pēc mūsu tēla un mūsu līdzības; tas lai 
valda pār zivīm jūrā un par lopiem, pār 
putniem apakš debess, pār visu zemi 

un visiem rāpuļiem, kas rāpo zemes 
virsū. 

27 Un Dievs radīja cilvēku pēc sava 
tēla un līdzības, pēc sava tēla Viņš to 
radīja, vīrieti un sievieti Viņš radīja. 

28 Un Dievs tos svētīja un sacija 
viņiem: „Augļojieties un vairojieties! 
Piepildiet zemi un pakļaujiet sev to un 
valdiet pār zivīm jūrā un putniem gaisā 
un visiem dzīvniekiem, kas rāpo pa 
zemu.** 

29 Un Dievs sacīja: „„Redzi, Es tagad 
esmu jums devis visus augus, kas noga- 
tavina sēklu, kas vien ir zemes virsū, un 
visus kokus, kas nes augļus ar savu sēklu, 
lai tie jums būtu par ēdamo. 

30 Bet visiem zemes zvēriem un 
visiem putniem gaisā un visiem rāpuļiem, 
kas rāpo pa zemes virsu, kam ir dzīvība, 


Es dodu visu zaļo zāli par barību.'' Un 
tā notika. 
31 Un Dievs pārbaudīja visu, ko 


Viņš bija darījis, un, lūk, viss bija ļoti 
labs. Un tapa vakars un rīts—sestā 
diena. 


2. NODAĻA 


1 Tā tika pabeigtas debesis un zeme 
un visi to pulki. 

2 Un Dievs pabeidza septītajā dienā 
visus darbus, kādus Viņš bija darījis, un 
atpūtās septītajā dienā no visa sava darba, 
ko bija darījis. 

3 Un Dievs svētīja septīto dienu un 
iesvētīja to par svētu dienu, jo Viņš tanī 
atdusējās no visa sava darba, ko radīdams 
bija darījis. 

4 Šis ir tas stāsts par debess un zemes 
izcelšanos, kad tās tika radītas. Tas bija 
laikā, kad Dievs tas Kungs zemi un 
debesis radīja. 

s Zemes virsū vēl nebija neviena 
lauku krūma, un vēl neviena lauku zāle 
nezēla, jo Dievs tas Kungs vēl nebija 
licis lietum līt virs zemes, un vēl nebija 
neviena cilvēka, kas zemi koptu. 

6 Tad migla cēlās no zemes un 
slacināja visu zemes virsu, 

7 Un Dievs tas Kungs izveidoja cil- 


vēku no zemes un iedvesa viņa nāsīs 
dzīvības dvašu; tā cilvēks.kļuva par dzīvu 
būtni. 

8 Un Dievs tas Kungs dēstīja dārzu 
Ēdenē, tālu austrumos, tur Viņš ielika 
cilvēku, ko bija veidojis. 

9 Un Dievs tas Kungs lika izaugt no 
zemes visādiem kokiem, kurus bija jauki 
uzskatīt un no kuriem bija patīkami ēst, 
bet dārza vidū dzīvības kokam un laba un 
ļauna atzīšanas kokam. 

10 Un upe iztecēja no Ēdenes, tā 
slacināja dārzu. Tā rur dalījās četrās 
straumēs: 

11 Vienas vārds ir Pišona, tā plūst 
apkārt visai Havilas zemei, kur ir zelts. 

I2 Un šīs zemes zelts ir labs. Tur 
atrodams arī bedelijs un šohamas akmens. 

13 Otras upes vārds ir Gihona, tā 
plūst apkārt visai Kuša zemei. 

I4 Bet trešās upes vārds ir Hidekela, 
tā plūst austrumos no Asuras. Ceturtās 
upes vards ir Eifrata. 

IS Un Dievs tas Kungs ņēma cilvēku 
un ielika viņu Ēdenes dārzā, lai viņš to 
koptu un apsargātu. 

I6 Dievs tas Kungs pavēlēja cilvēkam 
sacīdams: ,,No visiem dārza kokiem tu 
vari pēc patikas ēst,. 

17 Bet no laba un ļauna atzīšanas koka 
tev nebūs ēst, jo tai dienā, kad tu ēdīsi 
no tā, tu mirdams mirsi.* 

18 Un Dievs tas Kungs sacīja: „„Nav 
labi cilvēkam būt vienam; Es tam darīšu 
palīgu, kas būs ap viņu.” 

I9 Tad Dievs tas Kungs veidoja no 
zemes visādus lauka zvērus un putnus 
gaisā un lika viņiem iet pie cilvēka, 
vērodams, kādā vārdā tas tos nosauks, 
un kā cilvēks nosauktu ikvienu dzīvību, 
tā to sauktu. 

20 Un cilvēks nosauca vārdā visus 
mājas lopus, visus putnus gaisā un visus 
lauka zvērus, bet viņš neatrada palīga, 
kas viņam atbilstu. 

21 Tad Dievs tas Kungs lika cietam 
miegam nākt pār cilvēku. Un kad tas 
bija aizmidzis, Viņš izņēma vienu no 
viņa sānkauliem, aizpildīdams vietu ar 
miesu. 

22 Šo sānkaulu, ko Viņš no cilvēka bija 
ņēmis, Dievs tas Kungs izveidoja par 
sievieti un lika tai iet pie cilvēka. 

23 Tad cilvēks sacīja: „Šī tiešām ir 
kauls no mana kaula un miesa no manas 
miesas! "Tai būs saukties par vīreni 
(sievu), tāpēc ka tā no vīra ir ņemta. 

24 Tādēļ vīrs atstās tēvu un māti un 
pieķersies savai sievai, un tie kļūs par 
vienu miesu.** 

25 Un tie abi —cilvēks un viņa sieva— 
bija kaili, bet tie nekaunējās viens otra 
priekšā. 


3. NODAĻA 


I Bet čūska bija visviltīgākā no visiem 
lauku zvēriem, ko Dievs tas Kungs bija 
radījis. Tā teica sievai: „„Vai Dievs tas 
Kungs tiešām jums būtu aizliedzis ēst no 
visiem dārza kokiem ?'' 

2 Sieva teica čūskai: „Mums ir atļauts 
ēst no visiem dārza koku augļiem, 

3 Bet par tā koka augļiem, kas ir dārza 
vidū, Dievs teicis: no tiem jums nebūs 
ēst nedz tos aiztikt, citādi jūs mirsit.”* 

4 Tad čūska teica sievai: „Jūs nemir- 
sit vis, | 

5 Bet Dievs zina, ka tanī dienā, kad jūs 
no tiem ēdīsit, jūsu acis atvērsies un jūs 
būsit kā Dievs, zinādami, kas labs un kas 
ļauns.** 

6 Un sieva vēroja, ka koks ir labs, lai 
no tā ēstu, un ka tas acīm jo tīkams un 
iekārojams, to uzskatot. Un viņa ņēma 
no koka, un ēda, un deva arī savam 
vīram, kas bija pie viņas, un tas arī ēda. 

7 Tad viņu abu acis tika atvērtas, un 
viņi redzēja, ka viņi bija kaili, un viņi 
sašuva vīģes lapas un izveidoja sev 
priekšautus. 

8 Kad viņi sadzirdēja Dieva tā Kunga 
balsi, kad Viņš dienas vēsumā staigāja pa 
dārzu, tad cilvēks un viņa sieva paslēpās 
dārza kokos Dieva tā Kunga priekšā. 

9 Un Dievs tas Kungs sauca Ādamu, 
sacīdams: „„Kur tu esi? 

10 Tas atbildēja: „„Es dzirdēju Tavu 


balsi dārzā, un mani pārņēma bailes, jo 
es esmu kails, un es paslēpos.** 

īTī Bet Viņš sacīja: „„Kas tev ir sacījis, 
ka tu esi kails? Tu taču nebūsi ēdis no 
koka, no kura Es tev aizliedzu ēst > 

I2 Un cilvēks sacīja: „„Sieva, ko Tu 
man devi, lai viņa būtu ar mani, tā man 
deva no tā koka, un es ēdu.** 

13 Un Dievs tas Kungs sacīja sievai: 
„Ko tu esi darījusi ?** Un sieva sacīja: 
„Čūska mani pievīla, un es ēdu.” 

I4 Un Dievs tas Kungs sacīja čūskai: 
„Tādēļ, ka tu to esi darījusi, tu esi 
nolādētākā visu dzīvnieku un lauku 
zvēru vidū! Uz sava vēdera tev būs līst 
un pīšļus rīt visu tavu mūža dienu. 

15 Un Es celšu ienaidu starp tevi un 
sievu, starp tavu dzimumu un sievas 
dzimumu. Tas tev sadragās galvu, bet 
tu viņam iekodīsi papēdī.* 

16 Sievai Viņš sacīja: „„Vairodams Es 
vairošu tavus grūtumus un tavas nopū- 
tas, kad tu kļūsi māte. Sāpēs tev būs 
bērnus dzemdēt, un tava iegriba būs pēc 
tava vīra, bet viņam būs valdīt pār tevi." 

17 Un Ādamam Viņš sacīja: „Tāpēc, 
ka tu esi klausījis savas sievas balsij un 
esi ēdis no šī koka, no kura Es biju tev 
aizliedzis ēst, lai zeme ir nolādēta tevis 
dēļ; tev, grūti strādājot, būs maizi ēst visu 
tavu mūžu. 

18 Ērkšķi un dadži lai tev izaug no 
tās, no lauka augiem tev būs pārtikt. 

I9 Sava vaiga sviedros tev būs maizi 
ēst, kamēr tu atgriezies pie zemes, jo no 
tās tu esi ņemts: tu esi puteklis, un pie 
pīšļiem tev būs atkal atgriezties.” 

20 Un cilvēks nosauca savas sievas 
vārdu Ieva,' jo viņa kļuva visu dzīvo 
māte. 

21 Un Dievs tas Kungs darīja vīram 
un sievai drānas no ādām un lika tiem 
tās apģērbt. 

22 Un Dievs tas Kungs sacīja: „Lūk, 
cilvēks ir kļuvis kā kāds no mums, 
zinādams, kas labs un ļauns! Bet ka tas 
tagad neizstiepj savu roku, un neņem arī 
no dzīvības koka, un neēd, un nekļūst 
mūžīgs, un nedzīvo mūžīgi!" 


1 arī Hava—ebr.—-dzīvā. 

23 Tā Dievs tas Kungs izraidīja viņu 
no Ēdenes dārza, lai tas apstrādātu zemi, 
no kuras tas pats bija ņemts. 

24 Un Viņš tam lika būt par sveši- 
nieku, un ķerubiem ar atvēzta zobena 
liesmu lika apmesties austrumos no 
Ēdenes dārza, lai tie apsargātu ceļu uz 
dzīvības koku. 


LATVIJAS BĪBELES BIEDRĪBA 


226010 Rīga 10, Lāčplēša ielā 4-4 
Latvian Bible 73 


United Bible Societies 


1992— 20M 


